Na temelju članka 14. Zakona o zaštiti od požara (NN 92/10) i Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini (Zaključak Vlade RH, KLASA: 022-03/24-07/13, URBROJ: 50301-29/23-22-2 od 31. siječnja 2024. godine), Stožer civilne zaštite Grada Šibenika na svojoj 1. sjednici, održanoj 29 . veljače 2024. godine donosi,

**Plan aktivnosti Stožera civilne zaštite Grada Šibenika**

**za požarnu sezonu 2024.**

U cilju smanjivanja ugroza koje proizlaze iz **povećane opasnosti nastanka šumskih požara tijekom ljeta u priobalnom dijelu Republike Hrvatske,** Stožer civilne zaštite grada Šibenika donosi Plan rada stožera civilne zaštite Grada Šibenika za požarnu sezonu 2024, koji uključuje sljedeće aktivnosti stožera:

1. Razmatranje stanja zaštite od požara na području Grada Šibenika u skladu s Posebnim mjerama zaštite od požara od interesa za Republiku Hrvatsku u 2024. godini.

 **Izvršitelj**: Stožer civilne zaštite

 **Rok za provedbu**: veljača 2024.

1. Predlaganje usvajanja Plana operativne provedbe aktivnost zaštite od požara na području Grada Šibenika.

 **Izvršitelj:** Stožer civilne zaštite

 **Rok za provedbu**: veljača 2024.

1. Predlaganje usvajanja Plana aktivnog uključenja svih subjekata zaštite od požara na području grada Šibenika vodeći računa o usklađenosti s Planom angažiranja vatrogasnih snaga na području Šibensko-kninske županije.

 **Izvršitelj:** Stožer civilne zaštite, Gradonačelnik

 **Rok za provedbu**: svibanj 2024.

1. Određivanje pogodnih lokacija i prostora radi uspostave odgovarajućih zapovjednih mjesta na kojima bi se koordinirale akcije gašenja požara, sukladno odredbama Plana intervencija kod velikih požara otvorenoga prostora na području Republike Hrvatske („Narodne novine“, broj 25/01).

 **Izvršitelj:** JVP, VZGŠ, Stožer civilne zaštite

 **Rok za provedbu**: veljača 2024.

1. Razmatranje i usvajanje projekcija korištenja financijskim planom osiguranih sredstava za provođenje zadataka tijekom požarne sezone. Posebnu pozornost potrebno je usmjeriti na korigiranje financijskih iznosa po sezonskom vatrogascu sukladno povećanju naknade određenom u Programu aktivnosti u provedbi posebnih mjera zaštite od požara od interesa za Republiku Hrvatsku u 2024. godini.

* Projekcije korištenja sredstava za tu namjenu potrebno je dostaviti Hrvatskoj vatrogasnoj zajednici, Glavnom vatrogasnom zapovjedniku Republike Hrvatske, Vatrogasnoj zajednici Šibensko-kninske županije i Županijskom vatrogasnom zapovjedniku.
* Izvješće (zapisnik) s aktima potrebno je dostaviti Hrvatskoj vatrogasnoj zajednici, Glavnom vatrogasnom zapovjedniku Republike Hrvatske, Vatrogasnoj zajednici Šibensko-kninske županije i županijskom vatrogasnom zapovjedniku.

 **Izvršitelj:** Stožer civilne zaštite, Upravni odjel za financije Grada Šibenika

 **Rok za provedbu:** veljača/ožujak 2024

1. Analiziranje važećih akata i u skladu s zakonskim i podzakonskim aktima po potrebi uskladiti način postupanja i aktivnosti uključivanja Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu.

 **Izvršitelj**: Stožer civilne zaštite

 **Rok za provedbu**: kontinuirano tijekom 2024.

1. Dostavljanje izvješća (zapisnika) sa svih tematski povezanih sjednica Stožera civilne zaštite Grada Šibenika: Hrvatskoj vatrogasnoj zajednici, Glavnom vatrogasnom zapovjedniku Republike Hrvatske, Vatrogasnoj zajednici Šibensko-kninske županije i Županijskom vatrogasnom zapovjedniku.

 **Izvršitelj**: Stožer civilne zaštite

 **Rok za provedbu**: kontinuirano tijekom 2024.

KLASA:240-03/24-01/01

URBROJ: 2182-01-10-24-2

STOŽER CIVILNE ZAŠTITE GRADA ŠIBENIKA

Načelnik

mr.sc. Danijel Mileta